Patuljasta ciklama
Patuljasta ciklama (lat. Cyclamen intaminatum) je vrsta višegodišnje biljke iz roda ciklama, srodna sa cilicijskom ciklamom.

Rasprostranjenost i stanište 
Patuljasta ciklama rasprostranjena je na području zapadne Turske na nadmorskoj visini između 100 i 1100 metara. Najčešće se može naći u listopadnim hrastovim šumama, gdje raste između stijena i korijenja drveća.

Opis 
Jedna je od najmanjih vrsta u svome rodu. Listovi patuljaste ciklame najčešće su obični, zelene boje i bez ikakvih šara, iako postoje neki izuzetci sa srebrnastim šarama. Okruglastog su oblika, a pojavljuju se između rujna i studenoga, otprilike kao i cvjetovi, ponekad malo kasnije. Cvjetovi su bijele do svjetloružičaste boje. Latice su duge 7-16 milimetara, te nemaju tamnije obojenog mjesta na dnu, kao kod cvjetova većine ciklama.

Izvori 
 Cyclamen intaminatum

Vanjske veze 
 Informacije i galerija s fotografijama
Ostali projekti

Cyclamen